ӨВӨРХАНГАЙ АЙМГИЙН ГУЧИН-УС СУМЫН 12 ДУГААР

САРД ХИЙСЭН АЖЛЫН МЭДЭЭ

2022.12.30 Гучин-Ус сум

**Засаг даргын Тамгын газар нь:** 2022 оны жилийн эцсийн мал, тэжээвэр амьтад, хашаа худгийн тооллогыг сумын Засаг даргын захирамжаар байгуулагдсан 8 ажлын хэсэг 12 дугаар сарын 7-ноос 17-ны өдрүүдэд явуулж, 3578520 төгрөгний шатахууны зардлыг гаргасан.

Сумын Засаг даргын 2022 оны үйл ажиллагааны төлөвлөгөөг 4 бүлэг, 38 зорилт, 93 заалттайгаар биелэлтийг Засгийн газрын 2021 оны 12 дугаар сарын 14-ний өдрийн “Тогтоолын хавсралтад нэмэлт өөрчлөлт оруулах тухай” 374 дүгээр тогтоолоор үнэлэн ИТХ-ын хурлаар хэлэлцүүлэхэд 96,0 хувьтай дүгнэгдсэн.

“Ногоон байгууламжийг нэмэгдүүлэх, орчны бохирдлыг бууруулах” зорилтот жилийн ажлын биелэлтийг гаргаж, ИТХ-аар хэлэлцүүлэн 91 хувьтай үнэлэгдсэн.

Сумын дайчилгааны төлөвлөгөөг боловсруулан сумын Засаг даргаар батлуулан холбогдох газарт хүргүүлсэн.

Энэ оны шилдэг ажилтан, малчин, хүүхэд, Зорилтот жилийн ажлаараа шалгарсан байгууллага, аж ахуйн нэгж, өрх, иргэний материалыг хүлээн авч Засаг даргын зөвлөлийн хурлаар 17 байгууллага, аж ахуйн нэгж, өрх, ажилтныг тодруулж, 1480,0 мянган төгрөгийг шагнал урамшилд зарцуулсан.

**Санхүүгийн алба нь** өр**,** авлагагүй гарсан. Төсөвт байгууллагууд, сангуудын 466ш 499,509.1 мянган төгрөгийн гүйлгээг шивж, тулган баталгаажуулж гүйлгээг хийсэн. Төсөвт байгууллагууд, сангууд, татварын орлогын 25 нэр төрлийн 333,939,4 мянган төгрөгийн орлогын гүйлгээг тус тус хаасан. Сумын татварын орлогын гүйцэтгэлийг жилээр хүснэгтээр харуулбал:

|  |  |  |  |  |
| --- | --- | --- | --- | --- |
| Д/Д | Орлогын нэр төрөл | Жилийн төлөвлөгөө | Гүйцэтгэл | Хувь |
| 1 | Суутган | 101,438.0 | **128,222.90** | 126.4 |
| 2 | Үйл ажиллагааны орлогын албан татвар | 22,145.0 | 15,888.0 | 71.7 |
| 3 | Хөрөнгийн орлого | 24,679.0 | **15,343.60** | 62.2 |
| 4 | Бууны албан татвар | 1,440.0 | **1,170.00** | - |
| 5 | Улсын тэмдэгтийн хураамж | 2,800.0 | **1,750.90** | 62.5 |
| 6 | Хог хаягдлын үйлчилгээний хураамж | 5,000.0 | **4,864.80** | 97.3 |
| 7 | Хүү торгуулийн орлого | 5,236.0 | 5,661.5 | 108.1 |
| 8 | Үл хөдлөх хөрөнгө борлуулсаны орлого | 3,994.7 | 4,312.0 | 107.9 |
| 9 | Үл хөдлөх хөрөнгийн албан татвар | 1,268.2 | **2,437.80** | 192.2 |
| 10 | Газрын төлбөр | 2,275.7 | 2,314.2 | 101.7 |
| 11 | Ан амьтаны нөөц ашигласны төлбөр хураамж | - | **314,332.80** | - |
| 12 | Түгээмэл тархацтай ашигт малтмал ашигласны төлбөр хураамж | 500.0 | 54.0 | - |
|  | Сумын орлогын дүн | 170,776.6 | 496,352.5 | 290.6 |

Татварын орлого 290.6 хувиар давж биелсэн.

Орон нутгийн төсөвт байгууллагуудад 83,225.4 мянган төгрөгийн санхүүжилтийг олгосон. Үүнд: Иргэдийн Төлөөлөгчдийн хурал-9,335.0, ЗДТГ- 36,555.3, Багт 4,029.8, Ерөнхий боловсролын сургуульд- 20,676.9, Цэцэрлэг- 3,884.9, Эрүүл мэндийн төв- 3,161.6, Соёлын төвд- 5,582.1 мянган төгрөгийн санхүүжилтийг тус тус олгосон.

Стастистикийн ХАА-1,2,8,9,10 мэдээ, аж үйлдвэрийн мэдээнүүдийг программд шивж оруулсан. Сумын хэмжээний ургац хураалт, хадлан тэжээлийн мэдээнүүд жилийн эцсийн байдлаар шивэгдэж дууссан. Мал тэжээвэр амьтад, хашаа худгийн тооллогыг 12 дугаар сарын 10-17-ны өдрүүдэд явагдаж, тооллогоор адуу 6245, үхэр 2606, тэмээ 3031, хонь 56414, ямаа 66235 бүгд 134531 толгой мал тоолуулж өмнөх оны малаас 25.4 хувь буюу 27229 толгой малаар өссөн үзүүлэлттэй байна. Багийн Засаг дарга нарын мал тооллогын болон хүн ам өрхийн мэдээллийн сангийн программуудыг шинээр суулгаж мөн статистикийн хэлтсээс өгсөн зөвлөмж, сануулгыг тухай бүр өгч ажилласан. Суманд 1000-1500 толгой мал тоолуулсан малчид:

1. Ц.Ариунболд,
2. Ц.Дамдинсүрэн,
3. Н.Батттогтох
4. О.Сэдэд,
5. Ш.Болор-Эрдэнэ
6. М.Баярсайхан,
7. Р.Бямбасүрэн,
8. Ж.Баттөмөр,
9. Д.Мөнхтогтох,
10. Б.Чулуунтогтох,
11. Д.Батболд нарын 11 малчин өрх байна.

1500 дээш толгой мал тоолуулсан 2 дугаар багийн малчин Ц.Батбаяр 1765 мал тоолуулж суманд хошуучилсан.

Шилэн дансанд сар бүр оруулах 5 мэдээлэл, тухай бүр оруулах 6 мэдээлэл бүгд 11 мэдээллийг тус тус хуулийн хугацаанд байршуулсан. Шилэн данс 2023 оны 1 дүгээр сарын 1-нээс шинэчилсэн Шилэн дансны нэгдсэн цахим хуудсыг нэвтрүүлэхтэй холбоотой бүх төсөвт байгууллагууд төрийн санг шинэ шилэн дансны системд бүртгэх ажлыг хийж дуусгасан. Мөн 1 дүгээр сарын 1-нээс төрийн сангийн гүйлгээ цахим портал системд орж байгаатай холбогдуулан бэлтгэл ажлуудыг хангасан.

Сумын 2023 оны 1,732,352.2 мянган төгрөгийн төсвийг Иргэдийн төлөөлөгчдийн хурлаар батлуулан аймгийн Санхүү, төрийн сангийн хэлтэст хүргэн програмд шивсэн. Татварын орлогын төлөвлөгөө 2023 онд 239,353.8 мянган төгрөг, аймагт төвлөрүүлэх татварын орлого 9,700.0 мянган төгрөгөөр батлагдсан.

**Газрын харилцааны чиглэлээр**: Сумын хэмжээнд 3 өмчлөлийн газрын өмчлөх эрхийн шилжилт хийж, 48 газрын эзэмших эрхийг газрын удирдлагын цахим системд оруулан нөхөн бүрдүүлэлтийн ажлыг хийж гүйцэтгэсэн. 2022 оны мал тооллогын ажлаар 4 өдөр тооллогын комисст ажиллаж газрын төлбөр, малын тоо толгойн албан татвар, буу, нохойн албан татварыг сумын төрийн сангийн дансанд төвлөрүүлэхэд үүрэг оролцоотойгоор ажилласан. Сумын 2022 оны газар зохион байгуулалтын төлөвлөгөөний биелэлтийг сумын ИТХ-аар дүгнүүлж, 2023 оны СТЖГЗБ-ын төлөвлөгөөг 75 нэгж талбартайгаар батлуулсан. Газрын төлбөрийн гүйцэтгэл 100 хувь төвлөрүүлэн ажилласан.

**Нийгмийн даатгалын чиглэлээр**: Тэтгэврийн даатгалын сангаас өндөр нас 265, тахир дутуу 28, тэжээгчээ алдсан 13, цэргийн тэтгэвэр 1, нийт 334 тэтгэвэр авагчид нийт 17,195,622.7 мянган төгрөгний тэтгэвэр, ажилгүйдлийн даатгалын сангаас 1 иргэнд ажилгүйдлийн тэтгэмж, 1 иргэнд оршуулгын тэтгэмж тус тус олгосон.

1 иргэний өндөр насны тэтгэвэр тогтоолгох, өргөдлийг хүлээн авч хэлтэст хүргүүлсэн.

Нийгмийн даатгалын сайн дурын даатгалын шимтгэлд 10,311,649,20 мянган төгрөг, албан журмын даатгалд 24,059,313.29 мянган төгрөгний шимтгэл төвлөрүүлсэн. Нийгмийн даатгалын сайн дурын даатгалд 2 иргэн шинээр даатгуулж, 5 иргэний гэрээг үргэлжлүүлэн сунгасан.

**Нийгмийн халамжийн чиглэлээр**: Жирэмсэн эхийн тэтгэмжид 1 иргэний хүсэлтийг хүлээн авч системд бүртгэн, нийт 20 эхэд 736,344 төгрөг, цалинтай ээж, аав хөтөлбөрт 3 иргэнийг шинээр бүртгэн, нийт 96 аав, ээжид 4.659.676 төгрөг, шинэ төрсөн 2 хүүхдийг хүүхдийн мөнгөнд хамрагдах хүсэлтийг хүлээн авч системд бүртгэн, 0-18 насны 744 хүүхдийн 74.400,000 төгрөг, нийгмийн халамжийн өндөр настны тэтгэвэрт 3 ахмадад 864,000 төгрөг, хөгжлийн бэрхшээлтэй иргэний тэтгэвэрт 7 иргэнд 1.948.800 төгрөг, тэжээгчээ алдсаны тэтгэвэрт 11 иргэнд 3.068.000 төгрөг буюу нийт 22 иргэнд 5.880.800 төгрөг, байнгын асаргаа шаардлагатай ахмадыг асарч байггаа 46 иргэнд 3.718.000 төгрөг, хөгжлийн бэрхшээлтэй иргэнийг асарч буй 3 иргэнд 253.500 төгрөг, хөгжлийн бэрхшээлтэй хүүхдийг асарч байгаа 11 иргэнд 1.476.000 төгрөг буюу нийт асаргааны тэтгэмжид 59 иргэнд 5.447.500 төгрөг, байнгын асаргаа шаардлагатай эмчийн хяналтад байдаг ахмад настан, хөгжлийн бэрхшээлтэй иргэн, хүүхдийн улирлын мөнгөн тэтгэмж 60 иргэнд 5.466.573 төгрөг, 11 хүүхдэд 3.379.200 төгрөг, насанд хүрсэн бүрэн сонсголгүй, хараагүй 7 иргэнд харилцаа холбооны зардал 140.000 төгрөг, хөгжлийн бэрхшээлтэй 11 хүүхдэд унааны зардал, түлээ нүүрсний зардал, Монгол банкны дансны нэгдсэн системд бүртгэлгүй мөнгө нь ороогүй иргэдэд мэдээлэл хүргэж, дансыг засварлуулан мөнгийг тус тус олгосон.

Рашаан сувилалд амарсан 1 ахмад настан болон хөгжлийн бэрхшээлтэй 1 иргэний хөнгөлөлтийн материалыг программд бүртгэж, хиймэл шүд хийлгэсэн 1 ахмадын материалыг бүрдүүлэн ХХҮГ-т материалыг хүргүүлээд байна.

**Хөдөө аж ахуйн чиглэлээр:** Малын тоог 12 дугаар сарын 7-ноос 3 хоног малын хөлийн татвар, хог хаягдал, нохойны татвар, хураах ажлыг хийж гүйцэтгэсэн. Малчдаас түүхий эдийн падааныг нь хүлээн аван Eвarimt үүсгэж өгч, үүсгэсэн баримтуудаа Excel программ дээр шивж байна. Засгийн газрын 2022 оны “Журам шинэчлэн батлах, журамд нэмэлт өөрчлөлт оруулах тухай “08 дугаар тогтоолын дагуу Улсын аварга малчны тодорхойлолт материалыг аймгийн ХХАА-н газарт хүргүүлсэн.

Мал өвөлжүүлэх, хаваржуулах бэлтгэлийг сайтар хангаж сумын нөөц бололцоонд тулгуурлан гаднаас отор нүүдэл хүлээж авахгүй байх, өвс тэжээлээ сайтар бэлтгэх ажлуудыг зохион байгуулсан. ХХААТасгийн болон газар тариалангийн салбарын мэдээ тайланг өгөгдсөн маягтын дагуу цаг хугацаанд явуулан ажилласан.

Хүнсний чиглэлээр худалдаа үйлчилгээ эрхэлдэг “Өгөөмөр-эрдэнэ”, “Баялаг”, “Их богд” дэлгүүрүүдээс долоо хоног бүрийн даваа гариг бүрт хүнсний нөөцийн мэдээг авч аймгийн Хүнс хөдөө аж ахуйн газар болон ХХААХҮ газарт хүргэж ажилласан.

Хүнс, ЖДҮ эрхлэгчдийн хаалттай групп болон сумын группүүдэд төрөөс гарсан хууль тогтоомж, хөнгөлөлттөй зээл санхүүжилтын талаарх мэдээ мэдээллийг цаг тухай бүр хүргэж ажилласан.

Аж үйлдвэрийн салбарын үйлдвэрлэл, борлуулалтын мэдээг сум орон нутагтаа өрхийн үйлдвэрлэл эрхэлж байгаа иргдийн үйлдвэрлэсэн бараа бүтээгдэхүүний төрөл, үнэ, борлуулалтын мэдээг хугацаанд нь гаргасан.

“Хоршоо хөгжүүлэх сан” -гийн шинэчилэгдсэн журмын дагуу төслийг авч төсөл сонгон шалгаруулах хороогоор хэлэлцэн 7 иргэнд 90,0 сая төгрөгний зээл олгосон.

Сум хөгжүүлэх сан байхад зээл авсан зээлдэгчийн гэрээний хугацаа дууссан, хугацаа хэтэрсэн зээлдэгч нартай уулзаж зээлийн үлдэгдэлийг эргэн төлүүлэх талаар албан мэдэгдэл хүргэж ажилласан.

“Ачлал”, “Баянцэн Аргуут”, “Өгөөмөр-Эрдэнэ Хайрхан” хүнс барааны дэлгүүрийн тохирлын гэрчилгээг сунгасан.

Төсөвт байгууллагуудын хоол үйлдвэрлэл холбогдох хууль тогтоомж стандартыг хангаж ажиллаж байгаа эсэхэд хяналт шалгалт хийж зөвлөн туслах арга хэмжээ авч ажилласан.

**Ерөнхий боловсролын сургууль:**

Массын олимпиадын нэгдсэн үнэлгээгээр нийт 14 бүлэг оролцож 9”а” анги Орос хэлний хичээлээр Y байрт шалгагдаж дундаж гүйцэтгэл нь 36,6%, 1 дүгээр шатны үнэлгээнээс 14% буурсан.

Дунд, ахлах ангийн 1-р хагас хөндлөнгийн үнэлгээ нийт 45 анги бүлэг 14 судлагдахуунаар шалгалтад орж гүйцэтгэлийн дундаж 45,2% үүнээс дунд анги 49%, ахлах анги 41,4% шалгагдсан. Журамласан үгийн стандарт нийт 60 үгээр хөндлөнгийн шалгалт хийхэд бага анги 81,6%, дунд анги 68,6%, ахлах анги 82,2% нийт дундаж оноо 76,8% дүгнэгдсэн. 2 багш 1 ажилчинд ёс зүйн гомдол санал ирсэн гомдол саналыг ёсзүйн зөвлөлөөр хэлэлцэн шийдвэрлэсэн. Цахилгаанчин, слесарийн орон тоо зарлагдаж 4 иргэний өргөдөл ирснийг хэлэлцэн шийдвэрлэсэн.

Унших чадварыг хөгжүүлэх МХБ уншсанаа ойлгох чадварыг хөгжүүлэх зорилгоор бага боловсролын 6 багш хэлэлцүүлэг хийж хичээл зохион байгууллаа.

2023 оны аймгийн аварга шалгаруулах "Цодгор хүү" тэмцээнд тамирчид амжилттай оролцсон

“Сайн сурагч сайн хамт олон” үйл ажиллагааг 1-2 ангиудын дунд зохион байгуулж, ахмад багшаар сургалт явуулсан. Урлагийн үзлэгт шалгарсан “Гала тоглолт” зохион байгуулж, шилдэг сурагчдадаа тодруулан урамшуулсан. “Нандин тойрог”-2 хувийн орон зай сургалтад 6-12 ангийн сурагчид, “Багцын эрт илрүүлэг үзлэгт” багш нар аймагт хамрагдсан.

**Цэцэрлэг нь:** Арвайхээр суманд зохион байгуулсан “Аюулгүй амьдрах ухаан”, “Эрүүл мэндийн боловсрол” сургалтуудад эрхлэгч, 3 багш хамрагдсан. Аймгийн аварга шалгаруулах “Цодгор хүү” шатрын тэмцээнд 6 хүүхэд оролцсоноос 4 настай Д.Шийлэгмаа Тусгай байрт шалгарсан.

“Нандин тойрог -2” аяны хүрээнд бүлгүүдэд “Баадий баавгай”-н үлгэрийг хөгжөөн баясгах цагаар, “Улаан гэрэл-Улаан бөмбөлөг” дууг хөгжмийн хичээлээр зааж, гэр бүлийн хүчирхийллийн эсрэг эцэг эх олон нийтэд хандсан уриалга, жүжигчилсэн тоглолтыг сумын болон цэцэрлэгийн пэйж хуудсаар дамжуулан түгээн дэлгэрүүлсэн.

“Боловсрол дахь ёс зүйн асуудал, шийдэл” сэдэвт 2022-2023 оны илтгэлийн уралдааны нэгдүгээр шатыг байгууллага дээр зохион байгуулж багш Б.Урандэлгэрийн илтгэл шалгарч дараагийн шатанд оролцохоор болсон.

Багш ажилчдын нийгмийн асуудлыг шийдвэрлэх ажлын хүрээнд Эрт илрүүлгийн үзлэг, багш нарын нэмэлт багцын үзлэгт тус бүр 100 хувь хамруулж зардлыг шийдвэрлэсэн.

Аймгийн Улаан загалмайн нийгэмлэгээс халдваргүйжүүлэлтийн кварц гэрэл өгснөөр анги бүлгүүдийг халдварт өвчин гарахаас урьдчилан сэргийлэх боломжтой болсон. Байгууллагын 2022 оны жилийн эцсийн тооллогыг хууль дүрэм журмын дагуу хийсэн. 2022 оны жилийн эцсээр төсвийн өр авлага үүсгэлгүй ажиллалаа.

**Эрүүл мэндийн төв нь**: Нийгмийн эрүүл мэнд чиглэлээр дэлхий нийтээрээ “ХДХВ/ДОХ-ын асуудалд анхаарал хандуулах өдөр”-ийг “Тэгш байдлыг хангая, хүн бүр оролцъё” уриан дор тэмдэглэн өнгөрүүлэх зорилгоор дараах ажлуудыг зохион байгууллаа. ҮҮНД:

Сумын ЕБС-ийн ахлах ангийн 33 сурагчиад “БЗДХ/ХДХВ/ДОХ-оос урьдчилан сэргийлэх” сэдвээр сургалт зохион байгуулж, танин мэдэхүйн АХА тэмцээнийг зохион байгуулсан.

Аж ахуй нэгж, албан байгууллагын шинээр ажилд орсон 20-35 насны 26 залуучуудад зөвлөмж тараан, шинжилгээнд хамруулсан. ЭМТ-ийн эмч мэргэжилтэн, ажилчид улаан тууз зүүж, тусламж үйлчилгээгээ үзүүллээ. ЭМТ-ийн 17 эмч мэргэжилтнүүдэд “ХДХВ/ДОХ-ын асуудалд анхаарал хандуулах нь” сургалт хийж, АХА тэмцээн зохион байгуулж, байгууллагын фэйсфүүк хаягаар ХДХВ/ДОХ-оос урьдчилан сэргийлэх мэдээлэл фостер зурагт хуудас байршуулж ард иргэдийг мэдээллээр хангасан. Нийт хандалтын тоо 41

**Эмнэлгийн тусламжийн чиглэлээр:**

Алсын дуудлага-42

Төвийн дуудлага-16

БОЭТ хүргэсэн-14

Яаралтайгаар хүлээн авахаар үйлчлүүлсэн хүн-23

Хэвтүүлэн эмчлүүлсэн- 26

Эмчлэгдэж гарсан-24

Өдрийн эмчилгээнд -8

Гэрийн сувилахуй-8

Сэргээн засах тусламж үйлчилгээнд -5 хүнийг хамруулан ЭМД-ын сангаас 5,320,000 төгрөгний санхүүжилтийг авахаар илгээгээд байна.

МЭДЭЭ НЭГТГЭСЭН: ХУУЛЬ, ЭРХ ЗҮЙ ХАРИУЦСАН

МЭРГЭЖИЛТЭН Л.МӨНХЖАВХАА

ХЯНАСАН: ЗАСАГ ДАРГЫН ТАМГЫН ГАЗРЫН

ДАРГА Н.ТУНГАЛАГ